OzLabs/hebrew-wiki-articles huggingface dataset:
Imagine (שיר של אריאנה גרנדה)

Imagine (בעברית: דמיין) הוא סינגל שיווקי שהוקלט על ידי הזמרת-יוצרת האמריקאית אריאנה גרנדה, מתוך אלבומה החמישי, Thank U, Next. השיר יצא לאור ב-14 בדצמבר 2018, כסינגל השיווקי הראשון מתוך האלבום, על ידי חברת התקליטים ריפבליק רקורדס.

השיר הגיע למקום ה-24 במצעד הבילבורד הוט 100, והשמיני במצעד הסינגלים הבריטי.

== רקע וכתיבה ==
השיר נכתב על ידי אריאנה גרנדה, פריסילה רנאה, פופ וואנסל, ג'ומל רוברטס והאפי פרז והופק על ידי וואנסל ופרז. השיר הוא שיר בסגנון הפופ, המשלב בתוכו גם את סגנון הרית'ם אנד בלוז, המאפיין שירים נוספים מתוך, Thank U, Next.

עם השיר הופיעה גרנדה ב-18 בדצמבר 2018, בתוכנית הטלוויזיה האמריקאית "טונייט שואו עם ג'ימי פאלון".

== וידאו קליפ ==
קליפ המילים הנלווה שיצא לשיר הועלה לערוצה של אריאנה גרנדה ב-13 בדצמבר 2018, יום לפני שיצא כסינגל רשמי. קליפ המילים זכה להצלחה חסרת תקדים כאשר הצליח בפחות מיממה אחת לצבור 3 מיליון צפיות.

נכון לפברואר 2019, מונה הצפיות של הקליפ עומד על כ-33 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)<ref></ref>
|פלטינה
|1,000,000<small></small>
|-
!בריטניה (BPI)
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |עולם
|14 בדצמבר 2018
|הזרמת מוזיקה • הורדה דיגיטלית
| rowspan="2" |ריפבליק
|
|-
|פברואר 2019
|תקליט
|
|}

== קישורים חיצוניים ==

==הערות שוליים==

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ניית'ן פרז
קטגוריה:בלדות R&B עכשוויות
אנפה לבנת-צוואר

אנפה לבנת-צוואר או אנפה פסיפית (שם מדעי: Ardea pacifica) היא מין של עוף מים מהסוג אנפה החיה באזור אינדונזיה, גינאה החדשה, אוסטרליה, טסמניה וחלק מאיי האוקיינוס השקט המזרחי.

אנפה זו דומה לאנפה האפורה מאירופה ואורכה 76–106 ס"מ, מוטת כנפיה 147–160 ס"מ ומשקלה עד 860 גרם. היא בעלת צוואר ארוך ורגליים ארוכות ודקות בצבע שחור. הכנפיים ופלג הגוף העליון שחורים והצוואר לבן מנומר באפור. הראש לבן עם מקור נוקשה כהה. העיניים צהובות.

האנפה שוכנת ברחבי ביצות, מנגרובים, ערבות טרופיות, שפלות וחוות דגים. האנפה מתרחקת מאזורי המדבר של מרכז ודרום אוסטרליה. לעיתים האנפות נודדות מרחקים רבים בעקבות בורות מים, בהם הן דגות לצד מגלן קדוש אוסטרלי.

היא ציידת של דגים קטנים, חרקים ופרוקי-רגליים נוספים ושל חולייתנים קטנים. האנפה משתמשת במקורה המהיר כדי לתפוס טרף. היא עצמה עלולה ליפול טרף לשועלים ולחתולים שפלשו לאוסטרליה בידי האדם. כמו כן היא מאוימת מייבוש מקווי מים לאורך תחומי תפוצתה. עם זאת היא לא נמצאת בסיכון גבוה.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון לאת'אם
קטגוריה:אנפתיים
קטגוריה:אוסטרליה: עופות
קטגוריה:בעלי חיים שתוארו ב-1801
All I Ever Wanted (שיר של בסהאנטר)

All I Ever Wanted הוא שיר של המוזיקאי השוודי בסהאנטר. שיר זה דומה לסינגל הקודם שלו, "Now You're Gone", בכך שגם שיר זה הוא גרסה מחודשת באנגלית לשיר קודם שלו, שנקרא "Vi sitter i Ventrilo och spelar DotA".

==וידאו קליפ==
הוידאו קליפ של השיר צולם במאלגה, ספרד והשתתפו בו איילר לי ולוקאס ת'ורהיים.

==רצועות השמעה==
# 
# 
# 
# 

==הישגים מסחריים==
ב-6 ביולי 2008, השיר נכנס לראשונה למצעד הסינגלים הבריטי היישר למקום השלישי, ובשבוע שלאחר מכן טיפס למקום השני. השיר זכה להצלחה ממושכת בבריטניה, ושנה וחצי לאחר השקתו לראשונה השיר נכנס מחדש אל המצעד, למקום ה-98, משום שבאותה העת בסהאנטר היה מתמודד בעונה השביעית של "האח הגדול" גרסת VIP של בריטניה, ועל כן השיר זכה להשמעות רבות בתוכניות ספין אוף שליוו את שידורי "האח הגדול".

בניו זילנד, השיר נכנס לראשונה למצעד המקומי במקום ה-27 וטיפס עד לשיא של המקום ה-17. לאחר 18 שבועות, הסינגל הפך ל-"זהב" אחרי שמכר למעלה מ-7,500 עותקים.

==מצעדי פזמונים==
===מצעדים שבועיים===
{|class="wikitable sortable plainrowheaders"
|-
!מצעדים (2008–2009)
!מקוםשיא
|-
| (Irish Singles Chart) || 1
|-
| (Official Charts Company) || 1
|-
| (מצעד הסינגלים הבריטי) || 2
|-
| (VG-lista) || 3
|-
| (מצעד הדאנס הבריטי) || 9
|-
| אירופה (אירופה הוט 100) || 10
|-
| (Romanian Top 100) || 10
|-
| (Rádio Top 100) || 12
|-
| (Ö3 Austria Top 40) || 15
|-
| (Recorded Music NZ) || 17
|-
| (Türkiye Top 20) || 20
|-
| (GfK Entertainment Charts) || 35
|-
| (Ultratop 50 Wallonia) || 36
|-
| (Swiss Hitparade) || 37
|-
| (Rádio Top 100) || 48
|-
| (Sverigetopplistan) || 58
|-
|}

{|class="wikitable sortable plainrowheaders"
|-
!מצעדים (2010)
!מקוםשיא
|-
| (מצעד הסינגלים הבריטי) || 98
|-
|}

===מצעדי סוף שנה===
{|class="wikitable sortable plainrowheaders"
|-
!מצעדים (2008)
!מקוםשיא
|-
| (מצעד הסינגלים הבריטי) || 50
|-
|}

==מכירות==
{|class="wikitable sortable plainrowheaders"
|-
!אזור
!הישג
!כמות
|-
| (איגוד תעשיית ההקלטות הדני) || זהב || 45,000
|-
| (איגוד תעשיית ההקלטות הבריטי) || זהב || 400,000
|-
| (איגוד תעשיית ההקלטות הניו זילנדי) || זהב || 7,500
|-
|}

==קישורים חיצוניים==
* 

==הערות שוליים==

קטגוריה:בסהאנטר
קטגוריה:שירים באנגלית
קטגוריה:שירים על בדידות
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי פלטינה בממלכה המאוחדת
מדד שתי המדינות

מדד שתי המדינות (Two-State Index או TSI) היא הערכה חודשית שמופקת החל מאפריל 2018 על ידי ארגון יוזמת ז'נבה אשר מנסה למדוד את התמיכה בקרב הציבור הישראלי והפלסטיני כלפי הפתרון של שתי מדינות לשני עמים על סמך ניתוח מעל ל-50 פרמטרים שונים הלוקחים בחשבון את ההתפתחויות האחרונות בסכסוך הישראלי-פלסטיני.

מאז שנחתמו הסכמי אוסלו בספטמבר 1993 התמיכה בקרב הציבור הישראלי והפלסטיני כלפי הפתרון של שתי מדינות לשני עמים, ידע עליות ומורדות. הציבור בשני הצדדים הישראלי והפלסטיני חלוק בעמדותיו. התמיכה הציבורית בפתרון שתי מדינות ידע נקודת שפל בציבור היהודי בחודש פברואר 1995 עם 37% תמיכה, ושיא התמיכה היה ב-2007.

בחודש אפריל 2018 הושק מדד שתי המדינות. במטרה לנסות ולהעריך את האפשרות של שתי מדינות. המדד מארגן בשיטתיות את ההתפתחויות השונות באמצעות בדיקה של יותר מ-50 פרמטרים ועוזר לקבוע האם הפרמטרים מקדמות או מעכבות את מציאת פתרון לשתי מדינות. אף על פי שהמדד אינו מדעי הוא מפיק הערכה אקטואלית לפתרון שתי המדינות. המדד מציין היכן הייתה תזוזה משמעותית ולאיזה כיוון, מציע רעיונות ליישום ופתרונות. המדד מופק על ידי צוותים ישראלים ופלסטינים ומשקף הבנה ייחודית של המציאות המדינית והפוליטית.

== קישורים חיצוניים ==
* [https://index.genevainitiative.org האתר הרשמי של מדד שתי המדינות] - מציג את הסטטוס העדכני של המדד נכון לחודש הנוכחי.

==הערות שוליים==

קטגוריה:תהליך השלום הישראלי-פלסטיני
קטגוריה:הצעות לפתרון הסכסוך הישראלי-פלסטיני
Be Alright (שיר של אריאנה גרנדה)

Be Alright (בעברית: תהיה בסדר) הוא סינגל שיווקי שהוקלט על ידי הזמרת-יוצרת האמריקאית אריאנה גרנדה. השיר יצא לאור ב-18 במרץ 2016, כסינגל השיווקי הראשון מתוך אלבומה השלישי, Dangerous Woman.

השיר הגיע למקום ה-43 במצעד הבילבורד הוט 100, וה-65 במצעד הסינגלים הבריטי.

== רקע וכתיבה ==
השיר נכתב על ידי אריאנה גרנדה, טומי בראון, ויקטוריה מונה, ח'אלד רוחאים, ניקולס אודינו, לואיס יוז, וילי טאפה, מורה מאסה ונאו. השיר הוא שיר בסגנון הדיפ האוס. עם השיר הופיעה גרנדה בתוכנית הטלוויזיה "סאטרדיי נייט לייב".

בבריטניה זכה השיר למעמד כסף על סך מכירות של 200,000 עותקים.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ויקטוריה מונה
קטגוריה:שירים שנכתבו על ידי טומי בראון
קטגוריה:שירים שהופקו על ידי טומי בראון
קטגוריה:שירי פלטינה באוסטרליה
רינה וייס

רינה וייס-יעקבזון (נולדה בשנת 1937) היא דוגמנית עבר ישראלית.

==ביוגרפיה==
רינה וייס, ניצולת השואה, עלתה לישראל בגיל שתים עשרה. היא גדלה בקיבוץ כחלק מחברת נוער, היא החלה לעבוד כדוגמנית. בשנת 1956 השתתפה בתחרות מלכת היופי של ישראל, ונבחרה למקום השני. לאחר הזכייה הייתה אורחת כבוד בתצוגת אופנה שנערכה בקפה רוול שברחוב דיזנגוף.

היא יצגה את ישראל בתחרות מיס עולם לשנת 1956 בלונדון. במסגרת התחרות ביקרה עם המתמודדות הנוספות בבית עיריית לונדון, העיתונאים בממלכה המאוחדת שסיקרו את התחרות, התעניינו בה רבות עקב סיפור חייה. אחד מכתבי דיילי מירור ארגן פגישה בינה לבין אחד ממשחררי מחנה הריכוז ברגן-בלזן, בו הייתה בילדותה ביחד עם אמה. הוכתרה כסגנית שנייה, ובכך הייתה לישראלית הראשונה שזכתה בתואר עולמי.

לאחר מכן סיפרה בראיון, שהוצע לה להתנשק עם פטרה שירמן, הזוכה במיס עולם הגרמנייה, אך לאור האסוציאציה השלילית אודות גרמניה וילדותה בשואה, סירבה להצעה זו.

==קישורים חיצוניים==

*[http://www.children-holocaust2.co.il/רינה-וייס-הילדה-שעברה-את-השואה-ונבחר רינה וייס – הילדה שעברה את השואה ונבחרה להיות מלכת יופי בשנת 1956], באתר "ילדים בשואה"

==הערות שוליים==

קטגוריה:משתתפות בתחרות מלכת היופי (ישראל)
קטגוריה:ילדים בשואה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ניצולות השואה
קטגוריה:משתתפות בתחרות מיס עולם 1956
קטגוריה:ישראליות שנולדו ב-1937
קטגוריה:ישראלים שנולדו ב-1937
פיג'ו 5CV

פיג'ו 5CV (בצרפתית: Peugeot 5CV) היא מכונית קטנה, 2 דלתות, אשר יוצרה במספר תצורות: סופרמיני, רודסטר וקבריולה, מתוצרת יצרנית הרכב הצרפתית פיג'ו, אשר יוצרה בין השנים 1924–1929.

יוצרו 48,285 יחידות.

==דגמים==
* "172 BC" - יוצרו 7,084 יחידות, בין השנים 1924–1925.
* "172 R" - יוצרו 27,119 יחידות, בין השנים 1926–1928. 
* "172 M" - יוצרו 11,970 יחידות, בשנת 1928.
* "172 S" - יוצרו 2,112 יחידות, בשנת 1929.

== תמונות ==
<gallery mode="packed" heights="170">
קובץ:Peugeot 5cv.JPG | "פיג'ו 5CV" 
קובץ:Peugeot 172 R.jpg | "פיג'ו 5CV" דגם "172 R" 
</gallery>

==ראו גם==
* פיג'ו
* פיג'ו סוג 190

==קישורים חיצוניים==

* 

==הערות שוליים==

קטגוריה:מכוניות סופרמיני
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1924
קטגוריה:מכוניות צרפתיות
5CV
סיריל ליגום

סיריל ליגום (Cyril Legum; 15 ביולי 1932 - 2 במרץ 2014) היה רופא ילדים וגנטיקאי, פרופסור לגנטיקה בבית הספר לרפואה של אוניברסיטת תל אביב, מהחלוצים ומדור המייסדים של מקצוע הגנטיקה בישראל. הוא הקים את מכון הגנטיקה בבתי החולים העירוניים בתל אביב (הדסה, בית היולדות הקריה ואיכילוב) והיה מנהלו הראשון במשך 28 שנים.
==ביוגרפיה==
ליגום נולד בשנת 1932 בדרום אפריקה. בשנת 1958 סיים את לימודי הרפואה ביוהנסבורג.

ליגום עלה למדינת ישראל בשנת 1958, והתנדב לצנחנים כרופא צבאי קרבי.

עם שחרורו מצה"ל, ליגום התמחה ברפואת ילדים בבית החולים הדסה (תל אביב). בשנת 1967 סיים את התמחותו.

בין השנים 1967–1970 יצא לארצות הברית להתמחות בגנטיקה רפואית, במספר מרכזים: אוניברסיטת ג'ונס הופקינס בבולטימור, בית הספר לרפואה ע"ש אלברט איינשטיין בניו יורק ואוניברסיטת סטנפורד.

בשובו לישראל הקים ב"בית הבריאות" על שם נתן ולינה שטראוס, ברחוב בלפור 14, שהיה חלק מהקומפלקס של בית החולים הדסה. בהמשך, כשבית החולים הדסה עבר ל-איכילוב, הקים ליגום את המכון הגנטי באיכילוב.

ליגום ניהל את המכון הגנטי של בתי החולים העירוניים (איכילוב, הדסה, בית היולדות הקריה) בתל אביב במשך 28 שנים. במקביל מונה לפרופסור לגנטיקה בבית הספר לרפואה באוניברסיטת תל אביב.

ליגום נפטר בשנת 2014, נטמן בבית העלמין קריית שאול

==משפחה==
בשנת 1959 התחתן עם שולה ליגום. לזוג נולדו 4 בנים: אורי, דני, יונתן ומיכאל.

==מתחומי העניין ועיסוקיו של ליגום==

* ליגום היה הגנטיקאי הראשון שהכניס את בדיקת החלבון העוברי לסקר מחלות גנטיות בהריון
* ליגום היה מהראשונים בישראל ששילב את הגנטיקה המולקולרית באבחון הקליני הגנטי בישראל לאבחון גנטי של מחלות – במיוחד ניוון שרירים
* ליגום פיתח את השיטה לבדיקת הסיכון של נשים בהריון ללידה של ילד עם תסמונת דאון
* בשנת 1970 חקר ליגום את חיפוש הגורם למחלת ריאות במשפחה גדולה של שומרונים. המחקר התרכז בשאלה של נוכחות מעכב אנזימים "טריפסין אינהיביטור" וליקוי אימונולוגי.
===ממחקריו===
* [https://www.ncbi.nlm.nih.gov/pubmed/?term=Legum+C ממחקריו של ליגום באתר PubMed]

==הערות שוליים==

קטגוריה:ישראלים ילידי דרום אפריקה
קטגוריה:בוגרי אוניברסיטאות בדרום אפריקה
קטגוריה:עולים בשנות ה-1950
קטגוריה:רופאים צבאיים ישראלים
קטגוריה:רופאי ילדים ישראלים
קטגוריה:תל אביב-יפו: רפואה
קטגוריה:גנטיקאים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:סגל בית החולים הדסה תל אביב
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1932
קטגוריה:ישראלים שנפטרו ב-2014
היום הבין-לאומי לנשים ונערות במדע

היום הבין־לאומי לנשים ונערות במדע מצוין ב-11 בפברואר, והוא נקבע על ידי האו"ם בשנת 2015 במטרה לקדם נשים בתחומי המדעים, שבהם הן עדיין בגדר מיעוט. במהלך השנים בישראל ובקהילה הבין־לאומית נעשו מאמצים רבים לקדם נשים בתחום ה-STEM (מדעים, טכנולוגיה, הנדסה ומתמטיקה) אולם, עדיין, נערות ונשים אינן זוכות להשתתפות שווה ומלאה בתחומים אלו, והם נחשבים כגבריים. החלטת האו"ם על יום זה נועדה לעורר מודעות ולאפשר לנערות ולנשים גישה מלאה לעיסוק בתחום, כחלק מהחתירה לשוויון מגדרי ולהעצמת נערות ונשים.

[[מארי קירי, מדענית פורצת דרך, חלוצה בחקר הקרינה הרדיואקטיביות, היא היוצא מהכלל שמאיר את הכלל. קירי זכתה פעמיים בפרס נובל. אף שהיא הייתה המדענית העיקרית, בשתי הפעמים זכה בפרס גם מדען גבר, בנוסף אליה. הגשה של אישה לבדה לפרס נובל לא נראתה סבירה באותה תקופה.]] 
על פי נתוני אונסקו, כיום, פחות מ-30% מהחוקרים בעולם הן נשים ורק 30% מכלל הסטודנטיות בוחרות בתחומים הקשורים למדע וטכנולוגיה בתחום ההשכלה הגבוהה.
גם בישראל, בניגוד לתחומי מדעי הרוח ומדעי החברה, בהן יש יותר סטודנטיות מסטודנטים לתואר ראשון, מתקיים שיעור נמוך של סטודנטיות הלומדות לתחומי מדעי המחשב וההנדסה. שיעורן נמוך של סטודנטיות בתחום מסתכם ב— 33% ו–29% בהתאמה בכלל המוסדות, או 32% ו–21% בהתאמה באוניברסיטאות בלבד.

בין הסיבות למיעוט נשים בתחומי המדעים והטכנולוגיה ניתן למנות הטיות מגדריות וסטראוטיפים המרחיקים נערות ונשים מתחומים אלו וכן חוסר במודלים נשיים. מחקר שנערך בשנת 2015 מלמד שרק 12% מהדמויות מתחומי ה-STEM על המסך הן של נשים.

==ראו גם==
* נשים במדע
* מדע ומגדר
* אפקט מטילדה
* אפליית נשים
* המועצה לקידום נשים במדע ובטכנולוגיה
* תקרת הזכוכית

==קישורים חיצוניים==
* 
* [http://saloona.co.il/blog/%D7%93%D7%99-%D7%9C%D7%94%D7%A8%D7%97%D7%A7%D7%AA-%D7%91%D7%A0%D7%95%D7%AA-%D7%9E%D7%9C%D7%99%D7%9E%D7%95%D7%93%D7%99-%D7%9E%D7%93%D7%A2%D7%99%D7%9D-%D7%95%D7%9E%D7%A7%D7%A6%D7%95%D7%A2%D7%95%D7%AA/?ref=blog_main די להרחקת בנות מלימודי מדעים ומקצועות טכנולוגיה]
* [http://www.un.org/en/events/women-and-girls-in-science-day/ אודות היום באתר האו"ם]
* איתי נבו, [https://davidson.weizmann.ac.il/online/brainwash/%D7%9B%D7%9E%D7%94-%D7%99%D7%A1%D7%95%D7%93%D7%95%D7%AA-%D7%A7%D7%A8%D7%95%D7%99%D7%99%D7%9D-%D7%A2%D7%9C-%D7%A9%D7%9D-%D7%A0%D7%A9%D7%99%D7%9D-%D7%A9%D7%98%D7%99%D7%A4%D7%AA-%D7%9E%D7%95%D7%97-%D7%A0%D7%A9%D7%99%D7%9D-%D7%91%D7%9E%D7%93%D7%A2 נשים במדע. אתר "שטיפת מוח" על נשים במדע, לכבוד היום הבין־לאומי לנשים במדע], מכון דוידסון למדע, 11 בפברואר 2022
* [https://www.lbscience.org/2022/02/17/%D7%A0%D7%A9%D7%99%D7%9D-%D7%91%D7%9E%D7%93%D7%A2/ נשים במדע], אתר [https://www.lbscience.org/ מדע גדול, בקטנה].

==הערות שוליים==

נשים במדע
קטגוריה:אירועים בחודש פברואר
קטגוריה:נשים במדע
קטגוריה:ימי מודעות לנשים
פאבל דורוב

פבל ולרייביץ' דורוב (ברוסית: Па́вел Вале́рьевич Ду́ров; נולד ב-10 באוקטובר 1984) הוא איש עסקים ויזם רוסי, המוכר כמייסד הרשת החברתית VK והאפליקציה Telegram.

== ביוגרפיה ==
=== ראשית חייו והשכלה ===
דורוב נולד בלנינגרד, רוסיה הסובייטית (כיום סנקט פטרבורג), אך בילה את רוב ילדותו בטורינו, איטליה, שם עבד אביו. הוא למד באוניברסיטת סנקט פטרבורג, בה כיהן אביו כראש המחלקה לפילולוגיה
==== VK ====
במהלך לימודיו באוניברסיטה, יצר דורוב את הפורום הפופולרי spbgu.ru. בשנת 2006, יחד עם אחיו ניקולאי וחברו ויאצ'סלב מירילשווילי, הקים את הרשת החברתית VKontakte, שצברה פופולריות עצומה ברוסיה תוך זמן קצר. בשנת 2014, לאחר סכסוך עם הבעלים החדשים של החברה ולחצים מהרשויות הרוסיות, דורוב התפטר מתפקיד המנכ"ל ועזב את רוסיה.

==== Telegram ====
לאחר עזיבתו את רוסיה, ייסד דורוב את אפליקציית המסרים המוצפנת Telegram בשנת 2013. האפליקציה צברה פופולריות עצומה בזכות רמת ההצפנה והפרטיות שהיא מספקת. בשנת 2021 קיבל דורוב אזרחות של ארבע מדינות: רוסיה, סנט קיטס ונוויס, איחוד האמירויות הערביות וצרפת.

בשנת 2018 ניסה השלטון הרוסי לחסום את השימוש בטלגרם, אך השירות הצליח להימנע מהחסימה באמצעות טכניקות שונות. בסופו של דבר, בשנת 2020, הוסרה החסימה לאחר שטלגרם הסכימה לשתף פעולה עם הרשויות במאבק נגד טרור.

=== מעצר בשנת 2024 ===
בב-24 באוגוסט 2024 נעצר לחקירה בפריז, בחשד שאפליקציית טלגרם מאפשרת פעילות פלילית. וב-28 באוגוסט 2024 הוגש נגדו כתב אישום בגין שותפות לדבר עבירה בהפצת תכנים פורנוגרפיים של ילדים, סחר בסמים, הלבנת הון והונאה, והוטלו עליו מגבלות תנועה עד משפטו<ref></ref>.

== דעות ==
דורוב הוא ליברטריאן וחי באורח חיים צנוע, צמחוני ונמנע מאלכוהול, סמים, קפאין ואוכל מהיר.

== חיים אישיים ==
דורוב אינו נשוי ומתגורר בדובאי, שם נמצא מטה טלגרם. הוא מחזיק באזרחות אמירתית ובאזרחות צרפתית. ולטענתו יש לו יותר ממאה ילדים ביולוגים דרך תרומת זרע מרובה<ref></ref>.

== מקורות ==

==קישורים חיצוניים==

* 

* 
* 
* 
* 
* 

קטגוריה:מדעני מחשב
קטגוריה:מתכנתים רוסים
קטגוריה:מהגרים מרוסיה
קטגוריה:יזמים
קטגוריה:רוסים שנולדו ב-1984
הר נוקס (אנטארקטיקה)

הר נוקס (באנגלית: Mount Knox) הוא הר בקצה המערבי של גבעות מקדונלד ברכס אסגארד בארץ ויקטוריה שבאנטארקטיקה. 

גובהו של ההר 800 מטרים מעל פני הים. 

ההר נמצא בצידו הצפוני של עמק טיילור. 

== היסטוריה ==

=== מקור השם ===
שמו של ההר ניתן לו על ידי המועצה הגאוגרפית של ניו זילנד בשנת 1998. 

ההר נקרא על שם פרופסור אמריטוס ג'ורג' א. נוקס (George A. Knox), אשר לימד במחלקה לזואולוגיה של אוניברסיטת קנטרבורי שבניו זילנד. 

נוקס ביקר מספר פעמים באנטארקטיקה, והקים את מחלקת המחקר האנטארקטי של האוניברסיטה, אשר חקרה את אנטארקטיקה בין השנים 1961 ל -1981; וכן היה נשיא הוועדה המדעית לחקר אנטארקטיקה (SCAR) בין השנים 1982–1978.

== קישורים חיצוניים ==
* [https://geonames.usgs.gov/apex/f?p=gnispq הר נוקס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127511 הר נוקס] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/19874 הר נוקס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=16864&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר נוקס] באתר הגאזט האנטארקטי המשווה SCAR של ממשלת אוסטרליה

==הערות שוליים==

נוקס
נוקס
מצד משא

ממוזער
מצד משא הוא שרידי חאן נבטי על דרך הבשמים במסלול מחורבת קצרה ומצד סהרונים בנחל נקרות.

במקום תלי אבנים רבים וכן פזורת רבה של אבני החאן על פני שטח גדולי.

==לקריאה נוספת==
* רודולף כהן, מצד הר משא, חדשות ארכיאולוגיות פג (1983).

==קישורים חיצוניים==
* [http://www.antiquities.org.il/BestSitesMap_Item_heb.asp?id=5505 מצד משא] באתר רשות העתיקות
* 
* [http://www.mapa.co.il/%D7%9E%D7%A4%D7%94/%D7%90%D7%A0%D7%A6%D7%99%D7%A7%D7%9C%D7%95%D7%A4%D7%93%D7%99%D7%94/4120 הר משא], באתר מפה
* [https://web.archive.org/web/20120602213953/http://www.parks.org.il/files/Incense_Route_for_internet.ppt אודות דרך הבשמים] מאת רשות הגנים הלאומיים 

קטגוריה:הנגב: אתרים ארכאולוגיים
קטגוריה:אתרים ארכאולוגיים נבטיים בארץ ישראל
קרן השקעות סקיי

קרן השקעות סקיי (באנגלית: SKY Israel Private Equity Fund) היא קרן השקעות פרטיות ישראלית, המנהלת הון של יותר מ-800 מיליון דולר, ב-4 קרנות, שגויסו בעיקר ממשקיעים מוסדיים בישראל ומחוצה לה.

==היסטוריה==
קרן סקיי הוקמה בשנת 2005 על ידי צבי יוכמן וניר דגן. לפני הקמת הקרן, השניים היו שותפים במשרד סוארי-יוכמן, אותו הקים צבי יוכמן יחד עם פרופסור יצחק סוארי ב-1989. הקרן הראשונה של סקיי, שהוקמה ב־2005, גייסה 120 מיליון דולר. הקרן השנייה הוקמה ב־2011 בגיוס של 150 מיליון דולר. בינואר 2017 גייסה לקרן השלישית סכום של 200 מיליון דולר. בינואר 2022, גויסה הקרן הרביעית בהיקף של 350 מ' דולר.

הקרן מתמחה ברכישת שליטה בחברות ישראליות בוגרות, תוך מעורבות בהשבחתן לאורך שנים עד למכירתן. תחומי השקעות הקרן כוללים תעשייה, מסחר, שירותים ותקשורת.

==קישורים חיצוניים==
* [http://www.skyfund.co.il/ אתר קרן השקעות סקיי] 
* 

==הערות שוליים==

קטגוריה:תל אביב-יפו: חברות
סקיי
הר לוקי (אנטארקטיקה)

הר לוקי (באנגלית: Mount Loke) הוא הר ברכס אסגארד, בארץ ויקטוריה שבאנטארקטיקה. 

ההר נמצא בצידו הדרומי של עמק רייט; ההר ניצב בין קרחון גודספיד וקרחון דנטון. 

== היסטוריה ==

=== מקור השם ===
שמו של ההר נתן לו על ידי המשלחת האנטארקטית של אוניברסיטת ויקטוריה מוולינגטון, ניו זילנד, אשר חקרה את האזור בעונת מחקר 1959–1958.

בדומה לשמות אתרים רבים אחרים ברכס אסגארד, הקרויים על שם דמויות ואתרים מהמיתולוגיה הנורדית, הר זה קרוי על שם לוקי, אל במיתולוגיה הנורדית. 

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8968 הר לוקי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128162 הר לוקי] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/21388 הר לוקי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=8590&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לוקי] באתר הגאזט האנטארקטי המשווה SCAR של ממשלת אוסטרליה

==הערות שוליים==

לוקי
לוקי
וטארו אנדו

וטארו אנדו (ביפנית: 遠藤 航; נולד ב-9 בפברואר 1993) הוא כדורגלן יפני המשחק בעמדת הקשר ההגנתי בליברפול ובנבחרת יפן.

==קריירה==
אנדו החל את הקריירה המקצועית שלו בקבוצת שונן בלמאר ולאחר מכן באורווה רד דיימונדס היפניות. מאוחר יותר עבר לאירופה ושיחק בסנט טרוידן הבלגית. הוא ערך הופעת בכורה בקבוצה ב-31 במרץ, בניצחון 1–3 על שרלרואה. ב-5 באוגוסט 2018 כבש שער בכורה בקבוצה בתיקו 1-1 עם גנק.

ב-13 באוגוסט 2019 הושאל אנדו לשטוטגרט עד סוף העונה. באפריל 2020, הקבוצה החתימה את אנדו לצמיתות. הוא ערך הופעת בכורה בקבוצה ב-3 בנובמבר בניצחון 1-3 על דינמו דרזדן. ב-28 במאי 2020 כבש שער בכורה בניצחון 2–3 על המבורג.

ב-18 באוגוסט 2023 חתם בליברפול מהפרמייר ליג. כבר למחרת ערך הופעת בכורה בקבוצה, כשנכנס כמחליף בניצחון 1–3 על בורנמות'.

==קריירה בינלאומית==

ב-23 ביולי 2015, מאמן נבחרת יפן, ואחיד הלילהודז'יץ', זימן את אנדו לראשונה למדים הלאומיים. הוא היה חלק מהסגל של הנבחרת למונדיאל 2018, אף על פי שהוא לא שיחק באף משחק בטורניר זה.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

==תארים==
===קבוצתיים===
;שונאן בלמארה
* ליגת המשנה היפנית (1): 2014

;אוראווה רד דיימונדס
* הגביע היפני (1): 2016
* גביע סורוגה בנק: 2017
* ליגת האלופות האסיאתית: 2017

===בינלאומיים===
* גביע אסיה:
: סגנות (1): 2019

==קישורים חיצוניים==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני אוראווה רד דיימונדס
קטגוריה:כדורגלני סנט טרוידן
קטגוריה:כדורגלני שטוטגרט
קטגוריה:כדורגלני ליברפול
קטגוריה:כדורגלני נבחרת יפן
קטגוריה:כדורגלנים יפנים באולימפיאדת ריו דה ז'ניירו (2016)
קטגוריה:כדורגלני מונדיאל 2018
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים באנגליה
קטגוריה:יפנים שנולדו ב-1993
פיג'ו 607

פיג'ו 607 (בצרפתית: Peugeot 607) היא מכונית סלון מתוצרת יצרנית הרכב הצרפתית פיג'ו אשר יוצרה בין השנים 1999–2010.

סך הכול יוצרו 168,875 יחידות.

מכונית מסוג זה היא חלק מצי המכוניות של נשיא צרפת, למרות שאינה מיוצרת כבר למעלה מעשור.

==נתונים טכניים==
* 4 דלתות.
* 5 נוסעים.
* מנוע קדמי.
* מנוע הנעה קדמית.
* דגמי "פיג'ו 607" משרתים כמוניות בצרפת, אירלנד ובפורטוגל.
===תאוצות===
* תאוצה בין 0–100 היא 9.6 שניות (מנוע 2,230 סמ"ק המפיק 158 כ"ס, (מנוע בנזין).
* תאוצה בין 0–100 היא 8.1 שניות (מנוע 2,946 סמ"ק המפיק 211 כ"ס (מנוע בנזין).
* תאוצה בין 0–100 היא 10.8 שניות (מנוע 1,998 סמ"ק המפיק 136 כ"ס (מנוע דיזל).
* תאוצה בין 0–100 היא 10.6 שניות (מנוע 2,179 סמ"ק המפיק 133 כ"ס, (מנוע דיזל).
* תאוצה בין 0–100 היא 9.9 שניות (מנוע 2,179 סמ"ק המפיק 170 כ"ס, (מנוע דיזל) (מגדש טורבו כפול).
* תאוצה בין 0–100 היא 8.7 שניות (מנוע 2,721 סמ"ק המפיק 204 כ"ס (מנוע טורבו דיזל (מגדש טורבו כפול).

===סוגי מנוע===
* מנוע בנזין.
* מנוע דיזל.

== תמונות ==
<gallery mode="packed" heights="80">
קובץ:Peugeot 607 - 2.7 HDI Facelift.jpg | "פיג'ו 607"
קובץ:Peugeot 607 3.0 Ebene 2005 (15542183188).jpg | "פיג'ו 607", שנת 2005 
קובץ:Peugeot 607 3.0 Titane 2007 (13230033213).jpg | "פיג'ו 607", שנת 2007 
קובץ:Peugeot607 Innenansicht.jpg | "פיג'ו 607" – מבט לתא הנהג ולוח מחוונים
קובץ:Peugeot-607-IMG 1924.jpg | "פיג'ו 607"
קובץ:DK-POL-Peugeot-607.jpg | "פיג'ו 607" – ניידת משטרה בשרות משטרת דנמרק
קובץ:Police car-IMG 6194.jpg | "פיג'ו 607" – ניידת משטרה בשרות משטרת צרפת
קובץ:Rathfarnham, Co. Dublin - Ireland (9200156638).jpg | "פיג'ו 607" – מונית (צולם בדאבלין, אירלנד)
</gallery>

==קישורים חיצוניים==

==הערות שוליים==

קטגוריה:מכוניות סלון
קטגוריה:מוניות
קטגוריה:דגמי מכוניות שהושקו ב-1999
קטגוריה:מכוניות צרפתיות
607
לאהוב עד מוות

לאהוב עד מוות הוא רומן היסטורי שנכתב על ידי דבורה עומר ויצא לאור בשנת 1980. העלילה עוסקת בסיפור אהבתם של זהרה ושמוליק (שמואל קופמן) שפעלו בפלוגת הפלמ"ח, בסוף תקופת המנדט הבריטי, שנות ה-40 של המאה ה-20. הספר מבוסס על סיפור אמיתי.

== עלילה ==
הגיבורים הם זהרה ושמואל (שמוליק), נער ונערה בני 19 ושניהם משרתים בפלמ"ח.

הסיפור מסופר דרך עיניה של זהרה ומתחיל בליל הגשרים, זהרה יוצאת למבצע יחד עם שאר הבחורים. זהרה יוצאת מהמבצע עם כמה שריטות שלא כמו חלק מהבחורים. במשך המבצע, מחשבות מסחררות את ראשה, מחשבות על אהובים וקרובים, על כל הזוגות האוהבים שהיא מכירה. האם גם עליה להזדרז בעניין?

זהרה מדריכה בפלמ"ח. על כתפיה מוטלת לא רק אחריות כמדריכה בפלמ"ח, אלא גם המטלות הרגילות בקיבוץ. כאשר היא חוזרת הביתה לחופשות, היא סגורה ומכונסת, מושבעת לשמור על סודיות. שמוליק גם הוא מתמודד עם לחצים, מהפלמ"ח, מהקיבוץ וגם מאביו שרוצה שילך ללמוד באמריקה.

זהרה ושמוליק מתחילים כידידים ואהבתם לא נוצרת ביום אחד, אלא מתפתחת יחד עם האישיות והביטחון העצמי שלהם. הסוף מפתיע, טרגי ובלתי צפוי.

דבורה עומר אמרה בקשר לספר זה: "לא אני ממציאה את סיפוריי, החיים עצמם עושים זאת במקומי. זוהי פרשה הלקוחה מהחיים. שמעתי את סיפור אהבתם של זהרה ושמוליק, קראתי אותו במכתביהם ודמעתי, חשתי אותם, כאבתי ואז כתבתי."

== רקע היסטורי ==

הסיפור מתרחש בתקופת המנדט הבריטי בארץ-ישראל שהחלה בפלישתם של הבריטים לארץ במהלך שנת 1917. לאחר מספר שנים, עדיין בשליטת הבריטים, הוקם הפלמ"ח שתפקד כצבא המדינה בין 1941–1948. חלק נכבד מהסיפור מתקיים במחנה הפלמ"ח בגליל המערבי, שם זהרה ושמוליק משרתים.

ליל הגשרים היא פעולה של הפלמ"ח שבוצעה בלילה שבין ה 16 ל-17 ביוני 1946 שבמהלכה תכננו לפוצץ 11 גשרים בגבולות ישראל, אך בפועל רק תשעה התפוצצו. מטרת הפעולה הייתה קטיעת נתיבי האספקה של הבריטים לארץ.

== תיאור הדמויות ==
זהרה לביטוב

* זהרה לביטוב היא הדמות הראשית בספר. הייתה לוחמת פלמ"ח בבסיס עין חרוד וטייסת בחיל האוויר הישראלי. נולדה ב-1927 ונהרגה ב-1948. היא מתוארת בספר כאישה אמיצה מאוד, בעלת חוש הומור אוהבת, דואגת ואכפתית.
* שמואל קופמן - דמות ראשית בספר. היה לוחם פלמ"ח. נולד ב-1927 ונהרג ב-1947. היה חבר של זהרה ומותו מהווה תפנית חשובה בסיפור. היה אדם מופנם ואדיב. גבוה, תמיר, בהיר, חייכן וסבלני. לבבי ונעים-שיחה.
* נחמיה שיין - מפקד פיצוץ הגשר שבו השתתפה זהרה. נהרג במהלך פיצוץ הגשר.
* עמי - ידיד ושכן של זהרה, יצא איתה לפיצוץ הגשר אכזיב ונהרג שם. היו לו רגשות אהבה כלפי זהרה, אך לא הספיק לספר לה עליהם לפני שמת.
* עמוס - אחיה הקטן והיחיד של זהרה.
* דוקטור קופמן - אביו של שמוליק. מבוסס על דמותו של יהודה אבן שמואל.
* יוסף (צ'רצ'יל) - גר בקיבוץ עין חרוד. הוא ה-"כלבויניק" של הקיבוץ, תמיד אוכל את השאריות בחדר האוכל, מצחיק וחברותי. מאוהב בציפקה הצחקנית, אף על פי שאין הרבה סיכויים לכך לפי יחסה של ציפקה אליו.
* אמנון - חברו של שמוליק, מירושלים, מתואר כחסון, יפה תואר, קשוח, ציני וחביב הבנות.

== מהדורות ==
הספר יצא בעשר מהדורות בין השנים 1980–1988 וזכה להערכה רבה לאורך השנים, יש האומרים שבזכות השילוב בין עובדות היסטוריות חד משמעיות לסיפור אישי ומרגש, ויש האומרים שבזכות הכתיבה הקולחת של דבורה עומר.

== הערות שוליים ==

קטגוריה:ספרי דבורה עומר
קטגוריה:ספרי 1980
קטגוריה:רומנים היסטוריים
קטגוריה:ספרי ילדים ונוער בעברית
קטגוריה:ספרי הוצאת י' שרברק
קטגוריה:ספרי הוצאת דני ספרים
הנער מממילא

הנער מממילא הוא ספר אוטוביוגרפי שכתב אורי מלמיליאן, בעת שהיה כדורגלן בבית"ר ירושלים. בספר שיצא לאור בשנת 1984, מתאר מלמיליאן את ילדותו הקשה בשכונת מצוקה, ממילא בירושלים. אלי עזור כתב יחד עם מלמיליאן את הביוגרפיה שלו.

== על המחברים ==
אורי מלמיליאן, כותב "הנער מממילא", נולד ב־24 באפריל 1957. גדל בשכונת ממילא שבירושלים (בתפר בין הערבים ליהודים בירושלים - בין מזרח ומערב העיר), ילדותו הקשה של מלמיליאן מתוארת בספרו. אורי מלמיליאן היה כדורגלן בבית"ר ירושלים, ואחר כך מאמן קבוצות כדורגל, כתב שני ספרים, והדליק משואה בטקס הדלקת המשואות ביום העצמאות ה-69 למדינת ישראל.

אלי עזור נולד בשנת 1958 בתל אביב. עזור הוא איש עסקים כיום, אך בגיל צעיר יותר היה כתב ספורט ואיש תקשורת. עוד בצעירותו החל לקדם את הקריירה העיתונאית שלו כשהתחיל לעבוד ב"חדשות הספורט", שם היה מקושר היטב לאורי מלמיליאן ולשחקנים בכירים אחרים. השניים, עזור ומלמיליאן, כתבו יחד את הספר "הנער מממילא", ובעזרת מומחיותו של עזור בעסקים הספר הצליח גם מבחינה מסחרית.

== תקציר העלילה ==
הספר נכתב כאוטוביוגרפיה, ומספר על חייו הקשים בילדותו בשכונת ממילא שבה גדל. בספר הוא מספר על הילדות בשכונת המצוקה הממוקמת על גבול העיר העתיקה, על החיים בצל הפחד מפני ירי של צלפים ירדנים, על הצפיפות והעוני שבה חיו 12 נפשות בדירה אחת , הקושי בחיים בעיר חצויה וההתמודדות איתו, על "הרומן" עם בית"ר ירושלים, על הצטרפותו לנבחרת ישראל ועוד. זהו סיפור חיים על נער שגדל בשכונת עוני וחי בבית עם זוג הורים ותשעה אחים, בבית של שלושה חדרים בלבד. אורי היה ילד שבא מבית דתי ושיחק כדורגל בשבת ללא ידיעת הוריו, עד ששמו הלך לפניו בגילאים הצעירים והמידע הגיע לאוזניהם, וכך הפך לאחת הדמויות המרגשות במדינת ישראל באותם הימים.

== רקע היסטורי ==
ממילא היא שכונה במרכז ירושלים, המקשרת בין שער יפו בעיר העתיקה לבין העיר החדשה. במלחמת העצמאות, בשנת 1947, תושביה, ערבים ויהודים, נסו ממנה והפכה ממילא לשטח הקרב במלחמה. כאשר הסתיימה המלחמה בשנת 1949, והוכרזה שביתת הנשק בין מדינת ישראל לבין צבאות מדינות ערב, ירושלים חולקה לשניים. הגבול החוצה אותה נקרא "הקו העירוני" המקיף את העיר המערבית ממזרח, ומצפון ודרום. מרכז העסקים הראשי בעיר שהיה גם בחלק העתיק שלה וגם בחלק החדש שלה חולק גם הוא לשניים. השכונות הסמוכות לקו העירוני הידרדרו בעקבות ירי צלפים ופגיעות נוספות, בעיקר השכונות מוסררה וממילא. במשך 19 שנים, עד מלחמת ששת הימים בשנת 1967 שבה כבשה ישראל את שטחי ירושלים מהירדנים, נמשך מצב זה בירושלים. "דני, הבן של השכנים נורה על ידי חייל הלגיון הירדני שעל החומות. תמיד שמענו את ההורים, שהזהירו אותנו שלא להתקרב לחומות. באותו יום הבנו למה. אז ידעתי לראשונה, שירושלים, היא עיר ובליבה חומה" . בתקופה שמלמיליאן מתאר בספרו, אנשים פחדו לצאת מהבתים בגלל המצב המתוח והקשה עם הירדנים שהיו מעבר לחומות.

== ציטוט נבחר ==
"לאורך כל שנות חיי הראשונות לא ידעתי מהי שינה על מיטה, לא ידעתי מהו חדר. לא ידעתי מהי פרטיות. היינו ישנים על הרצפה. 12 נפשות בבית. מיטות לא היו. על מקרר חשמלי יכולנו רק לחלום באותם ימים. בימי הקיץ הלוהטים היינו מביאים בלוקים של קרח הביתה. הקיץ היה קשה, אבל החורף הירושלמי לעומתו היה גיהנום. בשנים הללו עברנו חודשי חורף קשים מנשוא. בבית פשוט לא היה תנור להסקה".

== הערות שוליים ==

קטגוריה:אוטוביוגרפיות עבריות
קטגוריה:ספרי 1984
קאלין (זקרפטיה)

קאלין (באוקראינית: Калини, קאליני; בהונגרית: Alsókálinfalva, אלשוקאלינפלבה; ביידיש: קאַלין) הוא כפר במחוז משנה טיאצ'יב במחוז זקרפטיה באוקראינה.

עדות היסטורית ראשונה על העיירה היא משנת 1405. נכון ל-2001 חיו במקום 5,844 תושבים. עד השואה התקיימה בעיירה קהילה יהודית שבשיאה מנתה כ-400 איש.

==הקהילה היהודית ==
היהודים הראשונים הגיע לקאלין כנראה בשנות ה-20 של המאה ה-18. במפקד היהודים הראשון של שנת 1728 נרשמו בקאלין 2 משפחות:
* היהודי איז'אק, אשתו הלינה ושני בניו מאיר ולייב. משפחה זו הייתה בחסות האציל המקומי תומאס בארוד.
* היהודי יעקב ואשתו ליציאנה שהיו ללא ילדים.

שניהם היו יהודים עניים ללא דמי חכירה, אף על פי שאיזאק עסק בבישול משקאות חריפים. גם במפקד שנערך בשנת 1735 נרשמו שני יהודים אבל מאז לא היו יהודים בקאלין כשבעים שנה. סיבת היעדרם אינה ידועה. רק במפקד של 1830 נרשמו מספר משפחות. נראה שלכל היותר בסוף המאה ה-18 חידשו היהודים את החיים הקהילתיים בקאלין. ועל תקופה זו כותב בזיכרונותיו ר' מנחם מנדל מטרנווה: "בערך חמישים משפחות, הרבה מהם אכרים עובדי אדמה וקצת מהם בעלי חנויות קטנות בפרנסה מועטת, והרבה עניים".

בכפר היה בית כנסת עתיק, שאיש אינו יודע מתי נבנה. בשנות ה-20 של המאה ה-20 נבנה בית כנסת-בית מדרש שני אך לא בגלל ריבוי יהודים בכפר אלא בשל סכסוכים בין חסידי ויז'ניץ שהיו רוב בעלי הבתים ובין חסידי דולינא. חסידי ויז'ניץ היו היסוד "העממי" בכפר ואילו חסידי דולינא היו הגבירים והם בנו את בית המדרש הנוסף.

לימוד המשניות היה עניין מיוחד, למדו כחבורה כל יום בבית המדרש.

יהודי קאלין התפרנסו ממלאכה והיו כמה בעלי מלאכה מקצועיים, סנדלרים, חייטים נגרים ועוד. התפרנסו ממסחר כבעלי חנויות, מסחר בפרות, תוצרת חלב וגבינה כשרה. כמעט לכל בית הייתה חלקת אדמה שעיבד בעצמו.

=== רבניה של קאלין ===
בראשית המאה היה השוחט והדיין בקאלין רבי מרדכי צבי סג"ל אדלר. אחריו ישב כמה שנים ר' מנחם מרגליות שנולד בקאלין בשנת תרל"ה. לאחר מלחמת העולם הראשונה נבחר ר' מנחם מרגליות לרבה של הארינטש (הורינצ'ובו ) משם גורש לאושוויץ ונרצח. קאלין השתייכה לרבנות וילחוביץ (וילחיבצי) שם כיהן כרב חיים מאיר הגר לימים האדמו"ר מויז'ניץ.

===סופה של הקהילה===
עם חזרת השטח שהיה בשליטת צ'כוסלובקיה להונגריה הפאשיסטית, החלו השלטונות ההונגרים ברדיפת יהודי המקום. ביולי 1941 גורשו מחצית מיהודי המקום לפולין, מהם שרדו רק חמישה יהודים. באפריל 1944 עם התחלת שואת יהודי הונגריה גורשו יהודי המקום לגטו מאטסלקה ומשם לאושוויץ, שם נספו רובם.

לאחר השואה לא נותרו יהודים בקאלין. בית הקברות העתיק, שראשיתו בימי ייסודה של הקהילה, הוזנח וכוסה צמחייה. בשנת 2012 שוקם בית הקברות בידי אגודת אהלי צדיקים.

==קישורים חיצוניים==

* 
* [http://www.zadikim.org/66001.html קאלין‚ אוקראינה: הושלמו עבודות גידור בית הקברות]
* [https://dbs.bh.org.il/he/%D7%A7%D7%90%D7%9C%D7%99%D7%A0%D7%99/%D7%9E%D7%A7%D7%95%D7%9D קאליני, באתר בית התפוצות]
* 

2019 02
קטגוריה:מחוז זקרפטיה: יישובים
קטגוריה:קהילות יהודיות באוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
גיורא זינגר

גיורא זינגר (נולד ב-16 בדצמבר 1983) הוא סטנדאפיסט, שחקן, קומיקאי ותסריטאי ישראלי.

==ביוגרפיה==
גיורא זינגר נולד בעיר טרנופול שבאוקראינה, ברית המועצות, בנם של ז'אנה, אחות במקצועה, ובוריס, דוקטור להיסטוריה.
בשנת 1990 עלה לישראל עם משפחתו והם השתכנו בכפר סבא, בה גדל והתחנך מגיל 6.

זינגר למד בתיכון אורט שפירא בעירו במגמת מחשבים, ולאחר לימודיו שירת במשך 6 שנים בשירות חובה וקבע ביחידות התוכנה של צה"ל בתפקיד תוכניתן. במהלך שירות הקבע סיים תואר ראשון במדעי המחשב במכללה למנהל.

בשנת 2009, עם סיום לימודי התואר ושירותו הצבאי, השתלב זינגר בתעשיית ההייטק בתפקיד מתכנת.

ב-2010 עשה שנת מכינה בסטודיו למשחק של יורם לוינשטיין, וב-2011 התקבל למסלול לימודי משחק תלת-שנתי בבית הספר למשחק של סמינר הקיבוצים, שם למד בין השנים 2011–2014. לאחר סיום לימודיו עזב סופית את עולם התוכנה והחל להתמקד בעולם הבמה בלבד.

=== סטנדאפ ===
זינגר החל את דרכו כסטנדאפיסט עוד במהלך שירותו בצה"ל בשנת 2005 במסגרת ערבי הבמה הפתוחה של מועדוני הסטנדאפ קאמל קומדי קלאב וקומדי בר בתל אביב בהם גדל והתפתח בתור סטנדאפיסט ובהם השתלב והופיע באופן קבוע בתור אמן בית,
בשנת 2015, לאחר שסיים את לימודי המשחק, יצא במופע סטנדאפ יחיד בשם "הקומי-ניסט" בו הוא מספר בין היתר על חייו כישראלי ממוצא רוסי.

בינואר 2015 במקביל לקריירת הסולו הקים זינגר ביחד עם שני סטנדאפיסטים נוספים, יוסי גבני ועומר בורשטיין, את שלישיית בערך, במסגרתה הם החלו ליצור מערכוני רשת הומוריסטיים וסאטיריים אותם העלו ליוטיוב ולפייסבוק. המערכון הראשון שלהם - [https://www.youtube.com/watch?v=wTfcDImw388 מאחורי הקלעים של דאעש] היה להצלחה מסחררת והגיע למיליוני צפיות ברחבי העולם בתוך זמן קצר וזיכה אותם בין היתר בריאיון לעיתון "הניו יורק טיימס".

בתחילת 2016, במקביל לקריירת הסולו שלהם, יצאו השלושה גם במופע משותף של שלישיית בערך שהיה מבוסס על קטעי סטנדאפ ומערכונים והעלו לרשת עשרות מערכונים ויראליים במסגרת ערוצי היוטיוב והפייסבוק שלהם.

בינואר 2022 העלה סרטון פארודיה על השיר קאקדילה של עומר אדם.

===טלוויזיה===
בשנת 2009 השתתף בתוכנית הסטנדאפ "קומדי בר" בהנחיית יעקב כהן ששודרה בערוץ 2.

בשנת 2010 השתתף בסדרה הקומית "דובדבני וקובץ'" ששודרה בערוץ 2

בשנת 2011 השתתף בתוכנית הסטנדאפ "ביפ קומדי בר" בהנחיית נטלי דדון ששודרה גם היא בערוץ 2.

בשנת 2012 השתתף בעונה השנייה בסדרת הדרמה "בלו נטלי", ששודרה ב-Yes, בתפקיד אנדריי.

בשנת 2014 השתתף בתפקיד אורח בסדרת הטלוויזיה "זגורי אימפריה".

בשנת 2018 השתתף בתפקיד ראשי, ביחד עם חבריו לשלישיית בערך ואסף אטדגי, בסדרת הדוקו-דרמה "קיסריה אקספרס" בהוט, התוכנית עוסקת בשלישיית בערך, אותה החליט האמרגן אסף אטדגי להביא כל הדרך להופעה בתיאטרון קיסריה.

החל מפברואר 2020 משתתף בסדרה הקומית "קומדי סטאר" בערוץ רשת 13.

== חיים אישיים ==
בשנת 2016 התחתן זינגר עם שלי. הזוג מתגורר בקדימה צורן.
לזוג בת שנולדה ב-2019 ובן שנולד ב-2022.

==קישורים חיצוניים==
* 
* 

* 
* 

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:סטנדאפיסטים ישראלים
קטגוריה:תסריטאי טלוויזיה ישראלים
קטגוריה:קומיקאים יהודים ישראלים
קטגוריה:במאי טלוויזיה ישראלים
קטגוריה:משתתפי קומדי סטאר
קטגוריה:מתכנתים ישראלים
קטגוריה:ישראלים ילידי אוקראינה
קטגוריה:בוגרי אורט שפירא (כפר סבא)
קטגוריה:בוגרי המסלול האקדמי המכללה למינהל
קטגוריה:בוגרי בית הספר למשחק של סמינר הקיבוצים
קטגוריה:עולים בשנות ה-1990
קטגוריה:ישראלים שנולדו ב-1983
ג'אבר עסאקלה

ג'אבר עסאקלה (בערבית: جابر عساقلة; נולד ב-20 באוגוסט 1960) הוא פוליטיקאי דרוזי-ישראלי, לשעבר חבר הכנסת מטעם מפלגת חד"ש בסיעת הרשימה המשותפת ולשעבר מזכיר מפלגת חד"ש במועצה המקומית מע'אר.

==קורות חיים==
עסאקלה נולד וגדל במע'אר למשפחה דרוזית. לאחר סיום התיכון, סירב להתגייס לצה"ל מטעמים אידאולוגיים. עסאקלה למד לתואר ראשון בייעוץ חינוכי וכן שפה וספרות ערבית באוניברסיטה העברית. במהלך לימודיו שימש יושב ראש ועד הסטודנטים הערבים. המשיך לתואר שני בייעוץ חינוכי באוניברסיטת חיפה.

עסקאלה היה ממובילי יוזמת הסירוב הדרוזית. הוא יועץ ארגוני ומנחה קבוצות.

שימש בתפקיד סמנכ"ל ארגון "שתיל" של הקרן החדשה לישראל. בהמשך שימש כמנכ"ל שותף בעמותת "סיכוי - לקידום שוויון אזרחי".

=== פוליטיקה ===
בבחירות לכנסת ה-21 שובץ במקום ה-8 כנציג חד"ש ברשימת חד"ש-תע"ל ולא נבחר לכנסת לאחר שהמפלגה זכתה ל-6 מנדטים.

בבחירות לכנסות ה-22 וה-23 שובץ מטעם חד"ש במקום ה-12 ברשימה המשותפת, ונבחר לשתיהן כשהרשימה קיבלה 13, ואחר כך 15 מנדטים. בבחירות לכנסת העשרים וארבע הוצב במקום החמישי בחד"ש, שהוא המקום ה-11 ברשימה המשותפת<ref></ref> ולא נבחר לאחר שהרשימה קיבלה 6 מנדטים.

==חיים אישיים==
נשוי ואב לשלושה, מתגורר במע'אר.

==קישורים חיצוניים==

* 

==הערות שוליים==

קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת מטעם הרשימה המשותפת
קטגוריה:חברי הכנסת מטעם חד"ש
קטגוריה:בוגרי האוניברסיטה העברית בירושלים
קטגוריה:פוליטיקאים דרוזים ישראלים
קטגוריה:מע'אר: חברי הכנסת
קטגוריה:סרבנים ישראלים
קטגוריה:חברי כנסת דרוזים
קטגוריה:ישראלים שנולדו ב-1960
קרחון דנטון

קרחון דנטון (באנגלית: Denton Glacier) הוא קרחון תלוי הנמצא על מדרונותיו הצפונים מערביים של הר ניואול, בארץ ויקטוריה שבאנטארקטיקה. 

הקרחון מנקז את מדרונותיו הצפונים מערביים של הר ניואול, ומסתיים בדופן הדרומית של עמק רייט.

גובהו של הקרחון 1,105 מטרים מעל פני הים.

== היסטוריה ==
=== מקור השם ===
שמו של הקרחון ניתן לו על ידי הגאולוג האמריקאי רוברט ניקולס, אשר קרא לו על שם ג'ורג' ה. דנטון, שהיה עוזר גאולוג של ניקולס בתחנת נקודת מארבל הסמוכה, בעונת המחקר בין השנים 1959–1958. 

== לקריאה נוספת ==
<div class="mw-content-ltr">• A.R. Stumpf, M.E. Elwood Madden, G.S. Soreghan, B.L. Hall, L.J. Keiser, K.R. Marra, [https://pdfs.semanticscholar.org/a011/b0c2fc16b7a4f2f68b165794099a66899700.pdf Glacier Meltwater stream chemistry in Wright and Taylor Valleys, Antarctica: Significant roles of drift, dust and biological processes in chemical weathering in a polar climate], Chemical Geology 322–323 (2012) 79–90, on P 84</div>

<div class="mw-content-ltr">• Y. J. Joo, R. Funderburg, G.S. Soreghan, and M.E. Elwood Madden, [https://www.hou.usra.edu/meetings/lpsc2015/pdf/2131.pdf CHEMICAL WEATHERING IN CONTRASTING CLIMATES: PRELIMINARY RESULTS AND IMPLICATIONS FOR INTERPRETING PALEOCLIMATE ON MARS], 46th Lunar and Planetary Science Conference (2015)</div>

<div class="mw-content-ltr">• Arjen Stroeven, [https://web.archive.org/web/20190212070528/https://www.projects.science.uu.nl/iceclimate/karthaus/archive/lecturenotes/2007/stroeven/Stroeven_Karthaus%20cenozoic%20history%20of%20Antarctica.pdf The Cenozoic history of the Antarctic ice sheet]</div>

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005], U.S. Geological Survey, Reston, Virginia: 2010</div>

<div class="mw-content-ltr">• J.G. Bockheim, M. McLeod, [https://www.landcareresearch.co.nz/publications/researchpubs/Mcleod_etal_soil_formation_G_2006.pdf Soil formation in Wright Valley, Antarctica since the late Neogene], Geoderma 137 (2006) 109–116</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3745 קרחון דנטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124271 קרחון דנטון] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/20723 קרחון דנטון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=3531&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון דנטון] באתר הגאזט האנטארקטי המשווה SCAR
* [https://mapcarta.com/25609732 מפת אזור קרחון דנטון]

== הערות שוליים ==

דנטון
דנטון
קטגוריה:ארצות הברית באנטארקטיקה
עמנואל (עמי) חובב

עמנואל (עמי) חובב (נולד ב-11 באפריל 1933) הוא חוקר פרטי שחקר את פרשת ילדי תימן מטעם הוועדה הציבורית לגילוי ילדי תימן הנעדרים. בעברו היה קצין מודיעין בצה"ל.

==קצין מודיעין==
עמי חובב (עומד, חמישי משמאל) וחייליו, 1962
עמי חובב נולד בירושלים בשנת 1933 למשפחת מחבוב מיהדות תימן, שהקפידה להנהיג את ביתה על טהרת השפה העברית. אחיו הגדולים ממנו היו לימים מבכירי קרייני החדשות של קול ישראל. אחותו ראומה אלדר הייתה קריינית בכירה, שדרנית ועורכת בקול ישראל בשנים 1988-1948. ידועה בשפתה העברית המוקפדת. אחיו משה חובב היה מבכירי קרייני החדשות וממניחי היסוד של קריינות הרדיו בישראל.

בראשית שנות החמישים התגייס עמי חובב לצה"ל והוצב לשרת חיל המודיעין. בשירותו הגיע לדרגת רב-סרן. היה מפקד חוליית ביטחון שדה בצריפין שהייתה חוליה של יחידת ביטחון השדה של פיקוד המרכז וברבות השנים התמנה להיות מפקד היחידה כקצין הביטחון הפיקודי. לאחר מלחמת ששת הימים שימש קצין ביטחון בממשל הצבאי בשטחים שנכבשו מידי ממלכת ירדן. באמצע שנות ה-60 פרש משירותו בצה"ל והיה לקצין הביטחון של עיריית ירושלים ולאחר מכן לחוקר פרטי.

==חוקר פרשת ילדי תימן==
פרשת ילדי תימן היא פרשת היעלמותם בין שנים 1948 ל-1954 של פעוטות בני עולים חדשים, כשני שלישים מהם מיהדות תימן, אשר ברוב המקרים הילדים אושפזו במחנות עולים, במעברות או בבתי חולים, להוריהם נאמר כי הם נפטרו ונקברו, אולם רבים מן ההורים פקפקו בכך וטענו כי הילדים נלקחו מהם לאימוץ ללא ידיעתם והסכמתם. בשנת 1966 היה עמי חובב אחד הפעילים הראשונים של הוועד הציבורי לגילוי ילדי תימן הנעדרים. בעקבות הלחץ הציבורי החליטה ממשלת ישראל על הקמת מספר ועדות חקירה. הוועדה הראשונה שהוקמה בשנת 1967, הייתה בראשות יוסף בהלול, פרקליט מחוז חיפה והצפון, ורב־פקד ראובן מינקובסקי מהמטה הארצי של משטרת ישראל. עמי חובב, שהיה אז חוקר פרטי, נתמנה לחבר בוועדה. לאחר ביקורות קשות על תפקוד ועדה זו, הוקמה בשנת 1988 ועדת שלגי, בראשות השופט משה שלגי, שגם היא ספגה ביקורת ציבורית קשה. ב-1995 הוקמה ועדת חקירה ממלכתית בראשות השופט יהודה כהן, שבהמשך הוחלף על ידי השופט יעקב קדמי. עמי חובב נתמנה להיות חוקר רשמי מטעם הוועדה. הוועדה פרסמה את מסקנותיה ב-2001. כל הוועדות קבעו כי רובם המכריע של הילדים אכן נפטרו. נגד הוועדות נטען שהן אימצו בקלות רבה מדי מסמכים ועדויות על פטירת הילדים. עמי חובב התייצב להגן על ממצאי הוועדות. בריאיון לעיתון "הארץ" שנתן בשנת 2004, שנשא את הכותרת "לא מצאתי קשר, לא מצאתי אפילו עדות אחת לחטיפה", אישר עמי חובב שעשרות מילדי תימן, אולי מאות, הועברו למוסדות שונים למטרת אימוץ - ממצא ששתי הוועדות לא הכלילו לדבריו בדו"חותיהן.

==קישורים חיצוניים==
* 

קטגוריה:חיילי אגף המודיעין
קטגוריה:חוקרים פרטיים ישראלים
קטגוריה:ישראלים שנולדו ב-1933
אולפני באבל

אולפני בָּאבַּל (ברוסית: ООО «БАБЛ СТУДИОС»; ממותג באנגלית בשם Bubble Studios) הוא אולפן קולנוע רוסי, המבוסס בסנקט פטרבורג והיא חברה בת של באבל קומיקס שבבעלות חברת News Media Holdings, כשמפיק הקולנוע ולדימיר בסדין שימש כנשיא האולפנים הראשון.

האולפנים הוקמו על מנת להפיק סרטים המבוססים על דמויות של באבל קומיקס. האולפנים מעורבים בהפקת זיכיון הקולנוע מייג'ור גרום. האולפנים הפיקו 4 סרטים והם מתכננים לייצר זיכיון קולנועי לעולם משותף שמאגד סדרת סרטי גיבורי-על שיתבססו על חוברות הקומיקס של חברת באבל קומיקס. הזיכיון צפוי לכלול סרטי קולנוע נפרדים החולקים דמויות משנה, אזכורים או רמזים שיקשרו את כולם זה לזה, כהשפעה ברורה מהיקום הקולנועי של מארוול.
== הנהלה ==
* ולדימיר בסדין, נשיא החברה (אוקטובר 2015 - ספטמבר 2019)
* ארטיום גברליאנוב, נשיא החברה (מספטמבר 2019)
* פיודור קאן, מפיק ראשי

==הפקות מקור==
{| class="wikitable" align="center"
! שם הסרט !! שנה !! במאי !! הערות
|-
| מייג'ור גרום || 2017 || ולדימיר בסדין || סרט קצר
|-
| מייג'ור גרום: רופא המגפה || 2021 || איגור טרופים || סרט קולנוע באורך מלא
|-
| גרום: ילדות קשה || 2023 || איגור טרופים|| סרט פריקוול ל״רופא המגפה״.
|-
| מייג'ור גרום: המשחק || 2024 || איגור טרופים || סרט קולנוע באורך מלא. סרט המשך ל״רופא המגפה״.
|-
|פוריה
|2025
|רוסטאם איליאסוב
|סדרה
|}

== ראו גם ==
* באבל קומיקס

== קישורים חיצוניים ==
* 

== הערות שוליים ==

קולנוע
קטגוריה:חברות רוסיות להפקת סרטים
אמיר נסאר

אמיר נסאר (בערבית: أمير نصار; נולד ב-24 בנובמבר 1996) הוא כדורגלן ערבי-ישראלי המשחק בעמדת המגן הימני בהפועל עראבה.

==קריירה==
נסאר גדל בעראבה והחל לשחק כדורגל בגיל 14 במחלקת הנוער של אחווה עראבה. ב-25 בנובמבר 2013 ערך את הופעת הבכורה שלו בקבוצה הבוגרת של המועדון, במשחק מול בית"ר נהריה בליגה א', ועד תום העונה ערך שבע הופעות בקבוצה הבוגרת ובמקביל המשיך לשחק בקבוצת הנוער. בגיל 18 עבר לקבוצת הנוער של עירוני קריית שמונה, וב-30 במאי 2015 ערך את הופעת הבכורה שלו במדי קבוצה הבוגרת בליגת העל, כשנכנס כמחליף בהפסד 1–4 למכבי חיפה במחזור האחרון של עונת 2014/2015. בעונה שלאחר מכן המשיך נסאר לשחק בקבוצת הנוער, ובעונת 2016/2017 צורף לסגל הקבוצה הבוגרת ושותף ב-22 משחקי בליגה. בעונת 2017/2018 שותף ב-19 משחקי ליגה.

לקראת עונת 2018/2019 חתם נסאר בבני סכנין. ב-26 באוגוסט 2018 ערך את הופעת הבכורה שלו במועדון, במשחק מול הפועל רעננה, ובתום העונה ירד עם הקבוצה לליגה הלאומית.

לאחר שאת עונת התחיל כשחקן חופשי, ב-20 בדצמבר 2019 חתם בהפועל עראבה מליגה ג'.

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני אחווה עראבה
קטגוריה:כדורגלני עירוני קריית שמונה
קטגוריה:כדורגלני בני סכנין
קטגוריה:עראבה: כדורגלנים
קטגוריה:כדורגלנים ערבים ישראלים
קטגוריה:ישראלים שנולדו ב-1996
יחסי איסלנד–אירלנד

יחסי איסלנד–אירלנד הם עתיקי ימים והחלו בשחר ההתיישבות האנושית באיסלנד. בין הרפובליקה של איסלנד לבין הרפובליקה של אירלנד מתקיימים יחסים דיפלומטיים מלאים. 

== היסטוריה ==
נזירים אירים מגיעים לאיסלנד על בול מ[[איי פארו, 1994]]
על פי הסאגות האיסלנדיות, כשהגיעו הנורדים לראשונה לאיסלנד במאה התשיעית הם מצאו שם נזירים אירים ("פאפר") ששאפו להתבודד. כתבי הנזיר האירי דיקוויל (Dicuil) מהמאה שמינית או התשיעית מתארים מסעות של נזירים באיים בצפון האוקיינוס האטלנטי שיכולים להיות איסלנד. על פי מחקרים גנטיים מודרניים האוכלוסייה המייסדת של איסלנד הייתה ממוצא סקנדינבי, סקוטי ואירי.

ביוני 1944 הכריזה איסלנד על עצמאותה מדנמרק שניהלה את יחסי החוץ שלה עד אז. ב-11 במרץ 1948 כוננו שתי המדינות יחסים דיפלומטיים רשמיים. אמנה למניעת כפל מס נחתמה בין המדינות ב-2003. שתי המדינות הן חברות מלאות באזור הכלכלי האירופי, ב-OECD ובאומות המאוחדות. איסלנד ניסתה להתקבל לאיחוד האירופי בו אירלנד חברה אך משכה את הצעתה. איסלנד חברה בנאט"ו ואירלנד איננה חברה בו.

== ביקורים מדרג גבוה ==
=== מאירלנד לאיסלנד ===
* 1991 - מארי רובינסון, נשיאת אירלנד.
* 1996 - מארי רובינסון, נשיאת אירלנד.
* 2001 - ברטי אהרן, טישך אירלנד.

=== מאיסלנד לאירלנד ===
* 1991 - ויגדיס פינבוגדוטיר, נשיאת איסלנד.
* 2007 - גייר הארדה, ראש ממשלת איסלנד.

== סחר ==
שתי המדינות הן חברות בשוק האירופי, באזור הכלכלי האירופי וב-OECD. אירלנד היא חברה מלאה באיחוד האירופי. ב-2015 הסחר הכולל בין שתי המדינות עמד על 5.7 מיליארד אירו.

==תחבורה==
שלוש חברות תעופה מפעילות טיסות בין איסלנד לאירלנד, אייר לינגוס אייסלנדאייר ו-וואו אייר.

== נציגויות דיפלומטיות ==
* איסלנד מיוצגת באירלנד על ידי שגריר לא תושב, השגרירות המואמנת היא זאת הנמצאת בלונדון, הממלכה המאוחדת.
* אירלנד מיוצגת באיסלנד על ידי שגריר לא תושב, השגרירות המואמנת היא זאת הנמצאת בקופנהגן, דנמרק.

== הערות שוליים ==
ריינמטאל

ריינמטאל (בגרמנית: Rheinmetall) היא יצרנית כלי רכב ונשק, שבסיסה בגרמניה. מטה החברה ממוקם בעיר דיסלדורף והיא נסחרת בבורסה בגרמניה במדד MDAX. נכון ל-2017, קבוצת ריינמטאל מורכבת מ-187 חברות (בבעלות מלאה או חלקית), הממוקמות ב-30 מדינות בעולם.

בשנת 2017 הסתכמו הכנסות הקבוצה ל-5.8 מיליארד אירו. החברה מייצרת חלקי רכב, כלי רכב צבאיים, תותחים אוטומטיים, מערכות הגנה נגד מטוסים, ארטילריה, מרגמות, רובי טנקים, אמצעי לחימה, תחמושת ומערכות אלקטרוניקה. 
== היסטוריה ==
לאחר תום מלחמת העולם הראשונה עסקה ריינמטאל בייצור ציוד לא-צבאי, לרבות ציוד משרדי
החברה הוקמה בשנת 1889 על ידי חברת המכרות ותעשיות הברזל הרדר (Hoerder Bergwerks- und Hüttenverein), בשם "חברת הריין לתעשיית המתכות והמכונות בע"מ" (Rheinische Metallwaaren - und Maschinenfabrik Aktiengesellschaft), כדי לספק תחמושת לקיסרות הגרמנית. מפעל הייצור של החברה פעל בדיסלדורף.

לאחר תום מלחמת העולם הראשונה, בשל המגבלות שהוטלו על גרמניה בתחום הנשק במסגרת חוזה ורסאי, עברה ריינמטאל לייצור קטרים, מחרשות קיטור וציוד משרדי.

ב-1921 חודש ייצור הנשק בחברה, וב-1925 רכש הרייך את גרעין השליטה בריינמטאל. ב-1933 נעשתה השתלטות על חברת ייצור הקטרים "August Borsig GmbH", וב-1938 התמזגו שתי החברות לחברה אחת בשם Rheinmetall-Borsig AG. באותה השנה הועבר מטה החברה לברלין. החל משנת 1940 קיבל הצבא הגרמני שליטה גוברת על ייצור הנשק, ובשנים 1944–1945, בשל נזקים למתקני ייצור הנשק כתוצאה מתקיפות אוויריות, הועבר הייצור לאזורים אחרים לרבות פולין. עם תום מלחמת העולם השנייה, הטיל המשטר הצבאי איסור על ייצור נשק ורק ב-1950 החלה ריינמטאל בייצור מוצרים לא-צבאיים.

ב-1956 רכשה קבוצת רכלינג את גרעין השליטה בחברה, פיצלה את החברה המאוחדת Rheinmetall-Borsig AG ומכרה את Borsig AG. שם החברה שונה ל"ריינמטאל ברלין". באותה השנה שבה החברה לפעילות ייצור נשק. ב-1958 החלה החברה לפעול גם בתחומי הנדסת מכונות ואלקטרוניקה, וב-1986 החלה בפעילות בתחום הרכב.

בשנת 1996 שינתה החברה את שמה לריינמטאל.

== מבנה ארגוני ==
לריינמטאל שני מגזרי פעילות עיקריים: תעשיית הנשק ותעשיית כלי הרכב. תחת כל מגזר פועלות 3 חטיבות.

נכון לסוף שנת 2017, בקבוצה מועסקים למעלה מ-23 אלף עובדים, מתוכם כ-52% הועסקו במגזר הנשק בחברה, וכ-47% במגזר כלי הרכב (1% נוספים הועסקו במטה ובחברות שירותים).

== קישורים חיצוניים ==

* 

== הערות שוליים ==

קטגוריה:תאגידים רב-לאומיים
קטגוריה:יצרני רכב גרמניים
קטגוריה:תעשיית נשק בגרמניה